### 12.    Beslutning om ekspropriation i forbindelse med renovering af [adresse] - strækning 3

**Åbent**

Sagsnr.: 326-2021-9890        J.nr.: 05.26.00           Dokumentnr.:
326-2021-61318

**Sagstype**

Beslutning.

**Resume og sagens baggrund**

I forbindelse med budgetaftalen
for 2021-2024 er det besluttet at igangsætte en renovering af [adresse]
strækning 3. Teknik- og Miljøudvalget blev orienteret om projektet på sit møde
den 4. marts 2021. I forbindelse med den indledende dialog med enkelte
lodsejere vurderes det, at der vil være behov for at erhverve mindre arealer i
forbindelse med projektet og at give eventuel anden erstatning. Der skal derfor
træffes en principiel beslutning om, at arealerne kan erhverves via
ekspropriation, hvis det ikke er muligt at indgå frivillige aftaler herom.

**Indstillinger**

Chefen for Vej, Ejendom og Affald
indstiller, at:

1.     De nødvendige arealer
til anlæg af blandt andet cykelsti fremmes ved ekspropriation under henvisning
til vejlovens kapitel 10, hvis der ikke kan opnås frivillige aftaler herom.

2.    Teknik-
og Miljøudvalget udpeger et medlem af udvalget til eventuel deltagelse i
åstedsforretninger.

**Behandling**

Teknik- og Miljøudvalget.

**Sagsfremstilling**

Teknik- og Miljøudvalget fik på
mødet den 4. marts 2021 en orientering om status i forbindelse med beslutningen
om at renovere [adresse] strækning 3. I den forbindelse blev det nævnt, at der
i tilknytning til projekteringen er igangsat en dialog med grundejere på
strækningen om indgåelse af eventuelle aftaler, og om hvordan arbejdet vil
blive udført ved de forskellige ejendomme.

I forbindelse med anlæg af blandt
andet cykelstien vil der være behov for at erhverve mindre arealer langs
stistrækningen til blandt andet opbygning af skrænter til stien. Derudover er
der behov for rydning af beplantninger i skelområdet. Der vil som udgangspunkt
blive arbejdet for indgåelse af frivillige aftaler. Hvis dette imidlertid ikke
kan lykkes, vil der være behov for, at erhvervelsen kan foretages via
ekspropriation.

Omfanget af arealerhvervelse og
erstatning af beplantning omfatter i alt cirka 150m2 og berører som
udgangspunkt op til syv grundejere.

I henhold til delegationsplanen kan Teknik- og Miljøudvalget
træffe ekspropriationsbeslutninger i generelle sager som nærværende sag.

**Økonomiske konsekvenser**

Ingen økonomiske konsekvenser.
Udgiften til arealerhvervelsen afholdes inden for anlægsprojektets økonomi.